CELEX: 62022CN0083
Language: fi
Date: 2022-02-08 00:00:00
Title: Asia C-83/22: Ennakkoratkaisupyyntö, jonka Juzgado de Primera Instancia de Cartagena (Espanja) on esittänyt 8.2.2022 – RTG v. Tuk Tuk Travel, S.L.

30.5.2022   
            
            
               FI
            
            
               Euroopan unionin virallinen lehti
            
            
               C 213/24
            
         
      Ennakkoratkaisupyyntö, jonka Juzgado de Primera Instancia de Cartagena (Espanja) on esittänyt 8.2.2022 – RTG v. Tuk Tuk Travel, S.L.
      (Asia C-83/22)
      (2022/C 213/33)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de Primera Instancia de Cartagena
      
         Pääasian asianosaiset
      
      
         Kantaja: RTG
      
         Vastaaja: Tuk Tuk Travel, S.L.
      
         Ennakkoratkaisukysymykset
      
      
                  1)
               
               
                  Onko SEUT 169 artiklan 1 kohtaa ja 2 artiklan a alakohtaa sekä SEUT 114 artiklan 3 kohtaa tulkittava siten, että ne ovat esteenä matkapaketeista ja yhdistetyistä matkajärjestelyistä annetun direktiivin 2015/2302 (1) 5 artiklalle, koska tämä artikla ei sisällä niiden tietojen joukossa, joiden antaminen matkustajalle on pakollista ennen sopimuksen tekemistä, direktiivin 12 artiklassa hänelle tunnustettua oikeutta purkaa sopimus ennen matkapaketin alkamista ja saada täysimääräisesti maksu palautetuksi, jos matkan toteuttamiseen merkittävästi vaikuttavat väistämättömät ja poikkeukselliset olosuhteet vallitsevat?
               
            
                  2)
               
               
                  Ovatko SEUT 114 ja SEUT 169 artikla sekä direktiivin 2015/2302 15 artikla esteenä LEC:n [Ley de Enjuiciamiento Civil (Siviiliprosessilaki)] 216 §:ssä ja 218 §:n 1 momentissa vahvistetuille käsittelyperiaatteelle ja kongruenssiperiaatteelle, jos nämä prosessuaaliset periaatteet voisivat estää kantajana olevan kuluttajan täysimääräisen suojelun?
               
            
         (1)  Matkapaketeista ja yhdistetyistä matkajärjestelyistä sekä asetuksen (EY) N:o 2006/2004 ja Euroopan parlamentin ja neuvoston direktiivin 2011/83/EU muuttamisesta ja neuvoston direktiivin 90/314/ETY kumoamisesta 25.11.2015 annettu Euroopan parlamentin ja neuvoston direktiivi (EU) 2015/2302 (EUVL 2015, L 326, s. 1)